- ఎయిర్‌పోర్టులో డేటావిండ్‌ కేంద్రం ప్రారంభం
నవతెలంగాణ- శంషాబాద్‌
పెట్టుబడులను రప్పించి రాష్ట్ర ప్రజలకు ఉపాధి, ఉద్యోగ అవకాశాలు కల్పించాలనే ధ్యేయంగా ప్రభుత్వం ముందుకు సాగుతోందని ఐటీ శాఖమంత్రి కల్వకుంట్ల తారక రామారావు అన్నారు. పరిశ్రమలు స్థాపనకు ప్రభుత్వం తీసుకున్న విధానం దేశానికే ఆదర్శమని చెప్పారు. మొబైల్‌ రంగంలో విప్లవాత్మక మార్పులకు శ్రీకారం చుట్టిన డేటావిండ్‌ (టీఎస్‌ఎక్స్‌డబ్ల్యు) అత్యాధునిక తయారీ కేంద్రాన్ని శుక్రవారం శంషాబాద్‌ రాజీవ్‌గాంధీ ఇంటర్‌నేషనల్‌ ఎయిర్‌పో ర్టులో కెనడా హై కమిషనర్‌ నాదిర్‌పటేల్‌తో కలిసి మంత్రి ప్రారంభించారు. ఈ సందర్బంగా ఆయన మాట్లాడుతూ.. ఒంటారియో దేశ ప్రధాని కాథలిన్‌ వైన్నె హైదరాబాద్‌ను సందర్శించిన కంపెనీ ఏర్పాటుకు డేటావిండ్‌ కంపెనీ రాష్ట్ర ప్రభుత్వంతో అవగాహన కుదుర్చుకుందన్నారు. దేశంలో రెండో కేంద్రాన్ని ఎయిర్‌పోర్టులో ప్రారంభించారని, రూ.వంద కోట్ల పెట్టుబడితో తాత్కాలిక ప్రదేశంలో ఏర్పాటు చేశారని, నిర్మాణం నెలన్నరలో పూర్తవుతుందని తెలిపారు. తెలంగాణలో పారిశ్రామిక రంగాన్ని అభివృద్ద్ధి చేయడంలో కేసీఆర్‌ ప్రత్యేక చర్యలు తీసుకుంటున్నారని చెప్పారు. విద్య అంటే డాక్టర్‌ ఇంజనీరింగ్‌ మాత్రమే కాకుండా ఐటీ రంగంలో విస్తృత అవకాశాలున్నాయని తెలిపారు. యువత ఐటీ, డిప్లొమా కోర్సులు చదివే విధంగా ప్రోత్సహిస్తున్నామని అన్నారు. రాష్ట్రాన్ని డిజిటలైజ్‌ చేస్తున్నామని, అందులో భాగంగా విద్యార్థులకు సాంకేతిక విద్యను అందించేందుకు 3540 పాఠశాలల్లో డిజిటల్‌ తరగతులను ప్రారంబి óంచామని వివరించారు. వాటర్‌గ్రిడ్‌ పథకంలో డిజిటల్‌ విధానం అమలు చేస్తున్నా మన్నారు. ఈ కంపెనీలో మొదట విడతగా 500 మందికి ఉపాధి కల్పిస్తామని, వీరి సంఖ్యను నెలన్నర రోజుల్లో వెయ్యికి పెంచాలని నిర్ణయించామని అన్నారు. మొదటి ఏడాది 20లక్షల యూనిట్ల ఉత్పత్తి, తరువాత ఏడాది 50లక్షల యూనిట్ల ఉత్పత్తిని లక్ష్యంగా కంపెనీ పెట్టుకుందని తెలిపారు.కెనడా హైకమిషనర్‌ నాదిర్‌ పటేల్‌ మాట్లాడుతూ.. భారత్‌తో మరింత మెరుగైన సంబంధాలను కొనసాగిస్తామని తెలిపారు. ఆర్థికంగా ఆదుకో వడంతో పాటు విద్యాపరమైన అభివృద్ద్ధికి డేటావిండ్‌ పూర్తిస్థాయిలో సహకారం అందిస్తుందని చెప్పారు. భారతదేశంలో అతిపెద్ద మార్కెట్‌ విస్తరించి ఉన్నందున పెట్టుబడులకు అపార అవకాశాలు ఉన్నాయని అన్నారు. టాబ్‌లెట్‌ ఉత్పత్తిదారులుగా మార్కెట్‌లో వివిధ ఉత్పత్తుల శ్రేణిని ఈ కేంద్ర నుంచి కొనసాగిస్తామని తెలిపారు. కార్యక్రమంలో డేటావిండ్‌ కంపెనీ సీఈఓ సునీత్‌సింగ్‌తులీ, జీఎంఆర్‌ ఎయిర్‌పోర్టు సీఈఓ కిషోర్‌ పాల్గొన్నారు.
మీ స్నేహితులకు రికమెండ్ చెయ్యండి